Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: bevezetéséről szóló 1032/1971. (VII. 14.) Korm. határozat végrehajtásáról szóló 6/1971. (XI. 30.) EüM rendelet
Paragraph Index: 179

bevezetéséről szóló 1032/1971. (VII. 14.) Korm. határozat végrehajtásáról szóló 6/1971. (XI. 30.) EüM rendelet felülvizsgálatára oly módon, hogy a Legfelsőbb Bíróság 22. számú Közigazgatási Kollégiumi állásfoglalása a vakok személyi járadéka tekintetében és megfelelően alkalmazható legyen. Ennek értelmében az igény bejelentése esetén annak érdemi felülvizsgálatára az elutasító határozat jogerőre emelkedését követő egy éven belül lehetőség van, ha az igénylő az igazságügyi orvosszakértő véleményével igazolja (újabb szakfőorvosi vélemény nélkül), hogy egészségi állapota az elutasító határozatot követően rosszabbodott. Ajánlotta továbbá a Nógrád Megyei Közigazgatási Hivatal vezetőjének a Salgótarjáni Megyei Jogú Város Polgármesteri Hivatal Szociális és Egészségügyi Osztálya eljárásának jogszerűség szempontjából történő felülvizsgálatát. A Nógrád Megyei Közigazgatási Hivatal vezetője az ajánlásnak eleget téve a felülvizsgálatot elvégezte, de nem tartotta jogszerűnek a panaszos számára járadék megállapítását. A szociális és családügyi miniszter az ajánlást nem fogadta el. Az országgyűlési biztos a szociális és egészségügyi miniszternek tett ajánlását fenntartotta. 2000/88/II. szám A miniszter az ajánlást ismételten elutasította, és egyéb megoldási javaslata sem volt a feltárt alkotmányos visszásság megszüntetésére. A panaszos időközben új igényt nyújtott be a polgármesteri hivatalhoz. Az új eljárás befejezéséig az állampolgári jogok országgyűlési biztosa a vizsgálatát felfüggesztette. Az új igény elbírálása során beszerzett szemész szakfőorvosi vélemény továbbra is az volt, hogy a 77 éves panaszos állapota nem végleges, vakjáradékra nem jogosult. Az Országos Orvosszakértői Intézet Orvosi Bizottsága II. fokon ezt a szakvéleményt is jóváhagyta, ezért a közigazgatási hivatal is helyben hagyta az elsőfokú elutasító határozatot. A panaszos keresetet nem nyújtott be a bírósághoz, azonban ismét új igényt terjesztett elő. A panaszos azonban újabb szakértői vizsgálatra nem tartott igényt, ezért kérelmét ismét elutasították. A panasz vizsgálata eredménytelenül zárult. OBH 3430/1998.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes